Aalborg Stiftstidende, 1839-08-15
Udlandet. Anliggenderne i Orienten. Paa den ene Side smiler Fredshaabet medens paa den anden Side Striden om, hvilken Magts Jntervention, der skal gjøres gjældende, truer med at føre til farlige Collisioner. Efterat den tyrkiske Afsending har berettet til Constantinopel, at han med al mulig Ærefrygt er bleven modtagen i Alexandrien, har Porten antaget Mehemeds Propositioner og Arveligheden i hans Paschalik og en Gesandt med Sultanens desmitivt indrømmende Svar er den 19de f. M. afgaaet fra Constantinopel til Alexandrien. Den tyrkiske Flaade skulde vende tilbage til Constantinopel, hvor de høiere Officerer, navnlig Kapudan Pascha, vilde blive amnesterede, hvis de ikke allerede vare traadte i ægyptisk Tjeneste. Fra Jbrahims Armee hører man Jntet, derimod fornyer sig Rygtet, om, at Hafis Pascha, efter Kapudan Paschas Exempel, har forenet sig med Jbrahim og tilbudt ham at marschere med ham til Constantinopel for at styrte Chosrew og de andre Magthavere, der føre Regimentet i den unge Sultans Navn. Jmidlertid vil efter det ovenfor Berettede en saadan Bevægelse neppe mere være at befrygte – saa meget man endog i Constantinopel selv siges at ønske det for derved at befries for det russiske Herredømme – især da Keiseren af Rusland nylig skal have ladet Mehemed tilkjendegive, at, hvis hans Armee skulde rykke videre frem, han da ligeledes vilde lade sine Tropper avancere. – J Constantinopel synes Alt at være roligt og Abdul Medschidhar nylig foretaget Mønstring over 20,000 Md. tyrkiske Tropper. Jmidlertid - hedder det i et Brev fra Hr. St. Marchirardin til Journ. des Deb., dat. Constantinopel den 17de Juli - troe De ikke, at Alt i Constantinopel er tilendebragt og at man ikke har Andet at gjøre, end at afvæbne; troe De derimod, at Chancerne for en Collision mellem begge de rivaliserende Jnterventioner: Ruslands og England-Frankrigs, ere større end nogensinde; troe De mig, at Tilstanden er mere spændt end nogensinde, da, uagtet Ruslands Maadehold (!) og dets inderlige Ønske, at undgaae Interventionen (?), Begivenhedernes Gang dog kunde drive det dertil." J et andet Brev fra Wien hedder det, at Østerrig vil overtage sig Tyrkiets Pacification, hvis Armeens Uheld i Syrien og Flaadens Frafald skulde fremkalde Rebellion. Af alle Stormagterne bliver det orientalske Spørgsmaal behandlet med største Iver. Fra Paris berettes, at man endog venter en Ministerialkrisis som Følge af den ved de orientalske Anliggender vakte Spænding mellem Cabinettets Medlemmer. Majoriteten i Cabinettet skal nemlig have forlangt, at et Troppecorps skulde sammendrages ved Toulon, hvilken Forholdsregel skal have mødt heftig Modstand hos de øvrige af Cabinettets Medlemmer, især hos Præsidenten, Marschal Soult, saa at flere af Ministrene endog allerede skulle have forlangt deres Afskeed. Fra Rusland bringer, med Hensyn til Tvisten i Orienten, det svenske Aftonblad den ved Reisende fra Petersborg til Stockholm indløbne vigtige Efterretning, som, hvis den stadfæster sig, endmere vil animere de øvrige Magters Aarvaagenhed: at en Flaade paa 40 til 50 Skibe laae udrustet og seilklar udenfor Kronstadt, for – som man i Petersborg meente – at afgaae til Middelhavet. – Den franskelevantiske Escadre ligger ved Troja og bevogter Dardanellerne.